polyglot-tagger/wikipedia-language-snippets-filtered huggingface dataset:
En quel mument che la roialitad è s’unida pli ferm cun la baselgia è vegnì vitiers il ritual da l’uncziun e curunaziun cristiana; quest’ordinaziun supplementara da caracter sacral ha augmentà a moda decisiva la posiziun dal retg, e quai tant en il senn da sia pussanza concreta sco er areguard sia reputaziun e ses carisma.
Tenor questas leschas religiusas consistan las obligaziuns d’in muslim, er numnadas las ‹pitgas da la religiun›, d’in credo («I na dat nagin Dieu auter che Allah e Mohammed è ses profet»), da l’oraziun quotidiana, dal dun d’almosnas, dal giginar il mais da ramadan e dal pelegrinadi a Mecca.
Ernesto Guevara, numnà Che Guevara u simplamain Che (* uffizialmain ils 14 da zercladur 1928, forsa gia ils 14 da matg 1928 a Rosario en Argentina; † ils 9 d'october 1967 a La Higuera en Bolivia) era in politicher marxistic, manader da guerilla sco era autur.
L’amicizia tranter Doyle e Houdini è rutta pervi d’opiniuns divergentas areguard il spiritissem – Doyle acceptava divers mediums sco vardaivels ed era schizunt da l’avis che Houdini sez disponia d’abilitads surnatiralas, entant che Houdini ha declerà da mai avair passentà ina séance, da la quala ils effects na sa laschian betg explitgar cun trics magics.
L'an 1666 refüsaiva Gerhardt scu ün luteraun consequent a suottascriver ün edict da toleranza decreteda e cumandeda a tuots ravarandas sül territori brandenburgais dal prinz dal elet dal pajais, Johann Sigismund (ün convertit chi s'ho volt davent da la confessiun luterauna vers la confessiun calvinistica).
A medem temp ha Darwin cumenzà a nudar sias observaziuns en in emprim cudesch da notizias, al qual duevan suandar anc ulteriurs: tschertins duvrava el be per las excursiuns a terra, en auters ordinava el las impressiuns geologicas e zoologicas rimnadas e puspè auters servivan a cataloghisar las provas ch’el rimnava.
Or da la Grezia hellenistica èn enconuschentas bancas da tempels (p.ex. a Delos ed ad Ephesos; medemamain en il Reginavel dals Seleuchids a Sardes), bancas citadinas e bancas privatas ; tranter auter relaschavan quellas decleraziuns da garanzia e concedivan emprests ipotecars e credits per bastiments.
Pervi da lur muntada speziala entaifer il cirquit economic èn instituts da credit per ordinari suttamess ad in’entira retscha da perscripziuns naziunalas ed internaziunalas – per exempel areguard l’elecziun en la direcziun, en connex cun la bilantschaziun e.a. – e vegnan controllads d’in’atgna autoritad, numnadamain da la surveglianza da las bancas.
Oriundamain eran las Monte di Pietà vegnidas fundadas da Franciscans sco chasas d’emprest per sustegnair finanzialmain persunas povras e basegnusas; las famiglias da banchiers sco ils Medici u ils Strozzi s’occupavan percunter surtut d’affars da credit ed operaziuns da stgomi che stevan en connex cun il commerzi da martganzia.
Cur che questa cifra n’è, cunter tuttas aspectativas, betg sa sbassada la primavaira 1930, han la regenza e la banca imperiala spetgà anc ditg che l’economia sa reguleschia da sezza, e quai cumbain ch’il dumber da dischoccupads sa chattava la fin da l’onn 1930 cun 5 milliuns dischoccupads sin il pli aut nivel en tut il mund.
A la Republica da Weimar, sco ertavla da l’Imperi tudestg, n’èsi betg reussì da schliar il problem dals debits statals e dals custs da reparaziun; en il decurs da la Gronda inflaziun ha quella schizunt stuì prender en cumpra ch’ils respargns da la classa mesauna vegnian ruinads, da quella classa pia ch’era da muntada centrala per la Republica da Weimar.
La nova paisa dals Stadis Unids sco pussanza economica mundiala dueva sa mussar lunsch sur la Germania e l’Europa ora: Ils emprests a l’exteriur dals Stadis Unids tranter il 1924 ed il 1929 èn stads quasi dubel uschè gronds sco quels da la Gronda Britannia ch’aveva furmà la pussanza politica ed economica mundiala d’avant la guerra.
Quest augment sa lascha attribuir al fatg che l’agricultura ha midà savens sin contracts da fittanza ed a l’elavuraziun mecanisada da pli grondas surfatschas tras ils novs investiders; pli tard er tras la sauaziun artifiziala iniziada en rom dal New Deal, tras la quala il Midwest ha chalà dad esser la Dust Bowl, la cuppa da sablun proverbiala.
En questa situaziun avess l’institut d’emissiun dals Stadis Unids pudì stabilisar las bancas; enstagl da far quai, ha quel però pratitgà ina politica da finanzas contractiva, reducì la quantitad da daners per radund 30 % ed accelerà la spirala da deflaziun, quai ch’ha fatg pegiurar vinavant la crisa da las bancas e da l’economia.
La crisa è stada segnada d’ina ferma digren en la producziun industriala, en il commerzi mundial ed en il current da finanzas internaziunal, d’ina spirala da deflaziun, d’ina crisa da las bancas, da l’insolvenza da bleras interpresas e da la dischoccupaziun en massa ch’ha chaschunà miseria sociala e crisas politicas.
Da la gronda crisa dals onns 1930 n’èn betg be stads pertutgads ils centers da l’economia mundiala da quel temp en l’America dal Nord ed en l’Europa, mabain er stadis e regiuns en tut il mund ch’avevan furmà fin qua objects d’explotaziun coloniala u ch’eran stads en l’economia globala da muntada secundara.
La transcendenzia dal gieu en la vita dals uffants es fixada en l’artitgel 7 da la Declaraziun dils Dretgs dal Uffant, adaptada entras l’Assemblea Generala da l’ONU en igl onn 1959 Il gieu é ina activitad voluntaria che troba el que busca en ella mateixa i en el desenvolupament del seu propi procés.
L’autura Melissa Müller l’ha bain inditgà l’onn 1998 sco infurmanta, ma ha revocà sia pretensiun il 2003 cura che l’istoricra britannica Carol Ann Lee l’ha cuntraditg e che retschertgas da l’Institut ollandais per la documentaziun da guerra n’han betg manà ad in resultat segir.
Nanette Blitz descriva Anne cun ils suandants pleds: «Ella era qua gia be pli in skelet. Ella era enzugliada en ina cuverta. Si’atgna vestgadira na pudeva ella betg pli trair en, damai che quella era plain plugls.» Ma malgrà si’atgna malsogna è Anne sa mussada preoccupada pli ferm per Margot.
Annelies Marie ‹Anne› Frank (* 12 da zercladur 1929 a Francfurt a. M. sco Anneliese Marie Frank; † il favrer u l’entschatta mars 1945 en il Champ da concentraziun Bergen-Belsen) è stada ina mattatscha tudestga gidieua ch’è emigrada il 1934 cun ses geniturs e sia sora Margot en ils Pajais Bass per mitschar da la persecuziun tras ils naziunalsocialists.
Terz Reich: Cun l’Ordinaziun dal president da l’imperi per la protecziun dal pievel e dal stadi dals 28 da favrer 1933 ha il president da l’imperi Paul von Hindenburg pussibilità ad Adolf Hitler d’allontanar illimitadamain ils dretgs fundamentals individuals dals burgais sco per exempel la libertad da reuniun, la libertad da pressa u il secret postal.
Suandar sa lascha be il mecanissem ch’effectuescha che l’abilitad innata da migrar sa mantegna a lunga vista: È la purschida da nutriment al lieu da destinaziun da la migraziun stagiunala bun avunda, alura surviva là la gronda part dals utschels; n’è quella però betg suffizienta, alura mora ina gronda part.
Observaziuns d’ina gruppa da lavur da la Staziun ornitologica svizra da Sempach laschan supponer ch’i saja spezialmain per utschels levs sco il fegliarel musicant, il sgnappamustgas nair e la fustgetta da feglia d’avantatg da sgular da notg: cun ruassar per terra las uras chaudas – cura che las massas d’aria èn turbulentas – sa laschian schanegiar las forzas.
Tar la migraziun dals utschels – che consumescha bler energia – sa tracti en quest senn d’ina adattaziun da quellas spezias d’utschels che pon da princip surviver be en in clima relativamain chaud, ma ch’han chattà en il decurs da l’evoluziun ina soluziun per pudair popular territoris pauc ospitaivels.
Metter mat vul dir da smanatschar il retg adversari cun ina u pliras figuras senza che la smanatscha po vegnir parada durant la proxima mesa tratga (quai che po succeder cun trair il retg sin in champ nunsmanatschà, cun batter la figura ch’attatga u cun trair ina figura tranter il retg e la figura ch’attatga).
La differenza da valur tranter ina tur ed in chaval u currider numnan ins qualitad; ins discurra d’in gudogn da qualitad sch’i reussescha da conquistar ina tur cun unfrir in chaval u in currider e d’in’unfrenda da qualitad, sch’ins unfrescha la qualitad a favur d’auters avantatgs.
Sco suletta figura po il pur batter en passant: Ha in pur adversari fatg en la mesa tratga precedenta in pass dubel e stat in agen pur uschia ch’el attatga il quadret ch’è vegnì sursiglì, alura po el batter il pur adversari sco sche quel fiss be avanzà in pass davent da la posiziun da partenza.
Ma cun bger dun d'improvisaziun füttan treneder e direcziun dal club buns a furmer üna pussaunta squedra pella Serie B, ed illa stagiun 2003/04 - darcho auncha grazcha als numerus gols da Riganò - ragiundschet la Fiorentina la sesevla plazza, chi daiva il dret da giuver ün matsch cunter la squedra al 15.
Zieva la partenza da Luca Toni vers il Bayern Minca, illa stagiun 2007/08 nu currespundet la Fiorentina dal tuot a las aspettativas, chi sainza dubi eiran fich otas; almain gnittan ragiunts il quart finel da Coppa Italia (duos voutas 1-2 cunter Lazio Roma e dafatta il semifinel da Coppa UEFA .
Culla recumpra dal vegl nom dal club davart da Della Valle, pudet la Fiorentina giuver directamaing in Serie B, sainza stuvair fer la Serie C1: la F.I.G.C. vaiva augmanto il numer dals clubs da Serie B da 20 a 24 cun üna decisiun cuntesteda, uschè ch'a nu det pü üngün intop.
Correspundantamaing greivas paraivan las perspectivas pel champiunedi 2006/07; tuottüna grataget la Fiorentina a tgnair Luca Toni, e l'expert treneder Cesare Prandelli, chi vaiva fat già illa stagiun precedainta üna excellenta lavur a Firenza, det l'attacha a la missiun cun üna squedra fich motiveda.
Eir i'l champiunedi 2008/09 nu currespundet la Fiorentina a las aspettativas da sieus fans; tuottüna ragiundschet'la darcho la quarta plazza in Serie A. Da l'otra vart gnittan sieus fans dischillus tres eliminaziuns premadüras in Coppa Italia ed i'ls gös da qualificaziun da Champions League e tres la sconfitta in semifinel da Coppa UEFA cunter Ajax Amsterdam.
Dal nord al sid èn quai Hochjuvalt ed Innerjuvalt a Giuvaulta, il chastè Ortenstein a Tumegl, il chastè Hasensprung a Pratval, a Pasqual ils chastels Alt-Süns e Neu-Süns, a Pratval il chastè Rietberg, a Preaz en la Mantogna il chastè Heinzenberg, a Seglias il chastè Baldenstein sco er las turs Campell, Ehrenfels, Hohenrätien ed Obertagstein survart Tusaun.
In avrind il cudesch al daiva in ögl ün vers da la charta als Romauns: "Na in maglier e lapper, na in lascivited e obscenited, na in dantigl ed invilgia, dimpersê vus dessat trer aint il Segner Gesu Crist e nu cultivè il charn per l'excitaziun da vossa vöglia" .
Augustinus da Hippo, eir nomno: Augustinus da Tagaste, Augustin u Aurelius Augustinus (* als 13 da november 354 a Tagaste in Numidia, hoz il lö Souq Ahras in Algeria; † als 28 d'avuost 430 a Hippo Regius in Numidia, hoz Annaba in Algeria) d'eira ün teolog e filosof al cunfin traunter las epocas da l'antica e dal temp d'immez.
Ils onns 1970 è quest sistem vegnì per dus motivs en la crisa: per l’ina tras l’automatisaziun pli ferma ed il spustament da plazs da lavur da l’emprim e segund secturs en pajais cun forzas da lavur bunmartgadas, per l’autra tras la pussanza creschida dals pajais da l’OPEC e l’augment dal pretsch d’ieli ch’è stà collià cun quai .
Livign è stà in lieu da diversas operaziuns militaras: 1487, cura che truppas engiadinaisas én marschadas sur il Pass da Chaschauna a Buorm, 1499, suenter la Battaglia a la Chalavaina, cura che l'armada imperiala austriaca ha envadì l'Engiadina, 1635, cura ch'il Duca da Rohan ha victorisà sur il Austriacs.
Il quechua dal sid cumpiglia tut las varietads dal Peru dal Sid (dialects chanka en ils Departamentos Ayacucho, Huancavelica ed en il nord dal Departamento Apurímac sco er il qusqu-qullaw en il sid da l’Apurímac ed en ils Departamentos Cuzco e Puno), da la Bolivia, da l’Argentina e dal Chile.
En il Peru ha la regenza da Juan Velasco Alvarado fixà il 1975 in alfabet uffizial cun sis variantas regiunalas che cuntegneva novs bustabs, tranter auter il ‹w›, il ‹k› ed il ‹q›, uschia ch’ils suns , e dal quechua han pudì vegnir reproducids per l’emprima giada exactamain.
Il quechua – pli precis las ‹grondas› variantas qusqu-qullaw, qechua da Chanka e d’Ancash – vegn discurrì èn il mintgadi unicamain en il territori rural en il sid da las Andas a partir da Huancavelica fin al cunfin da la Bolivia e da l’Argentina, en parts dad Ancash ed en intginas inslas linguisticas en l’Amazonia ed en las Andas ecuadorianas .
Il linguist peruan Rodolfo Cerrón Palomino, che discurra quechua huanca sco lingua materna, propona in standard ortografic unifitgà per tut ils dialects meridiunals dal quechua (q.v.d. ils dialects quechuans che vegnan discurrids en tut il Peru dal Sid davent da Huancavelica, en la Bolivia ed en l’Argentina).
Sco repressiun cunter il moviment clandestin sin il Balcan ha il militar talian applitgà ils medems meds sco pli baud en l’Africa, numnadamain la strategia da la terra arsa, da nettegiadas etnicas, d’internaziun en massa en champs da concentraziun talians, da rapiment ed execuziun d’ostagis e da la colonisaziun taliana.
Las caracteristicas da quel eran in naziunalissem extrem, la posiziun – cun agid da meds militars – da l’Italia sco pussanza gronda en la Mar Mediterrana, l’accent sin la «voluntad a la pussanza» , il princip dal manader autoritar , l’«acziun directa» sco «forza creativa» e la fusiun totalitara da stadi e partida unitara sut surveglianza da la polizia secreta.
Els considereschan sasezs sco executurs d’ina missiun da la restauraziun naziunala, en stadi da guerra cun ils adversaris politics; els han en mira il monopol da la pussanza politica e sa servan da mesiras da terror, da tactica parlamentara e da cumpromiss cun la classa regenta per eriger in nov urden, il qual destruescha la democrazia parlamentara
Mussolini ha fundà il 1915, cur che l’Italia è entrada en la guerra, ils Fasci d’azione rivoluzionaria ed ha furmà il mars 1919 dals Fasci dēi lavoratōri e dals Fasci siciliani il moviment Fasci italiani di combattimento, il qual è sa servì d’in fasch da pertgas sco ses simbol.
A partir dals onns 1920 è la noziun vegnida duvrada per tut ils moviments, ideologias e sistems da domini segnads d’ina orientaziun extrem naziunalistica, organisads tenor il princip dal manader sco er da tenuta antiliberala ed antimarxistica ch’han empruvà dapi l’Emprima Guerra mundiala da substituir las democrazias parlamentaras.
Analog a la situaziun en l’Europa hai dà avant e durant la Segunda Guerra mundiala sin auters continents gruppaziuns faschisticas, las qualas han operà sco partidas pitschnas u ordaifer il parlament, tranter auter en ils suandants stadis: Egipta, Palestina, Siria e Libanon, Africa dal Sid, Brasilia, Chile e Stadis Unids.
Or da quest puntg da vista, vul dir cun tractar il faschissem tuttina sco autras ideologias politicas genericas , «èsi evident da tractar in fenomen politic er lura sco faschistic, sche quel exista be en in stadi embrional en il chau d’in ideolog, senza expressiun concreta en ina partida politica, nundir en in moviment da massa».
Gentile renda attent che l’ideologia faschistica vegnia formulada a moda plitost estetica che teoretica, e quai a basa da mitus, rituals e simbols d’ina religiun seculara che serva a furmar las massas culturalmain e socialmain ad ina cuminanza serrada, la finamira da la quala è da stgaffir in «nov uman».
Da vulair definir la noziun ‹faschissem› è ordvart difficil, damai che la noziun sco tala na di nagut concret davart il moviment e che la gronda part dals moviments dal tranterguerras che vegnan designads sco faschistics n’han sezs insumma betg duvrà quest term – cuntrari a quasi tut las partidas e reschims communistics ch’han designà sasezs sco ‹communistics›.
Daspera han existì partidas faschisticas europeicas senza agen reschim tranter auter en ils suandants stadis: Austria, Belgia, Bulgaria, Danemarc, Finlanda, Frantscha, Gronda Britannia, Irlanda, Islanda, Lettonia, Liechtenstein, Luxemburg, Norvegia, Pajais Bass, Pologna, Serbia, Svezia, Svizra , Tschecoslovachia ed Uniun sovietica.
Quai che s’exprima en tschertas ovras gia en il titel (p.ex. en las sonatas per clavazin ‹Pathétique›, ‹Appassionata› e ‹Les Adieux›, en l’‹Eroica› ed en la ‹Pastoral-Sinfonie›) sa lascha applitgar sin la gronda part da sias ovras instrumentalas: ch’ils stadis da l’olma che vegnan represchentads en las singulas parts stattan en in connex intern in cun l’auter.
La speranza da Beethoven da cuntanscher uschia l’independenza finanziala na dueva però betg s’accumplir dal tuttafatg: la primavaira 1811 hai dà ina svalitaziun dal daner, l’onn proxim è mort il prinzi Kinsky, ed il prinzi Lobkowitz steva il 1813 curt avant il bancrut.
A medem temp ha Beethoven creà las duas sonatas per cello op. 102 , il ciclus da chanzuns ‹An die ferne Geliebte› op. 98 sco er la transfurmaziun da duas poesias da Goethe en ina cantata cun il num ‹Meeresstille und glückliche Fahrt› per chor ed orchester op. 112.
Johann van Beethoven ha percurschì gia baud il talent da ses figl ed ha procurà per ina furmaziun musicala solida, a la quala han er contribuì collegas da l’orchester da la curt: l’organist Gilles van den Eeden, il chantadur Tobias Pfeifer, ils violinists Franz Georg Rovantini e Franz Ries ed auters.
Ed en sia 5avla sinfonia en c-mol op. 67 ha el recepì elements da l’uschenumnada musica da revoluziun; igl è quai in stil, il qual cumponists franzos sco André-Ernest-Modeste Grétry, Étienne-Nicolas Méhul e Luigi Cherubini avevan sviluppà a la fin dal 18avel tschientaner.
Sco finamira centrala da sia lavur numna el sez da «demascrar la schientscha.» A l’exempel da singuls destins da pitschens burgais ch’èn daventads povers e senza perspectivas sco er da figuras da dunnas che sa chattan en ina dependenza patriarcala drastica dissegna el maletgs d’ina societad alienada, deprivada socialmain.
Enconuschent è el daventà tranter auter per ses tocs da teater ‹Geschichten aus dem Wiener Wald›, ‹Glaube Liebe Hoffnung› e ‹Kasimir und Karoline› sco er per ses romans da tenuta critica envers las relaziuns socialas e politicas da ses temp ‹Der ewige Spiesser›, ‹Jugend ohne Gott› ed ‹Ein Kind unserer Zeit›.
Ils chantadurs tudestgs Udo Lindenberg e Jan Delay han prendì il 2008 ina sentenza or dal toc da teater da Horváth ‹Zur schönen Aussicht› sco basa per lur chanzun ‹Ganz anders› ch’è avanzada fin sin plaz 28 da la parada da hits tudestga («Ich bin eigentlich ganz anders, aber ich komme nur so selten dazu.»).
Praticamain tut las furmas guvernativas democraticas da l’Europa odierna sa basan sin precursurs aristocratics, entaifer ils quals l’aristocrazia, il patriziat ubain represchentants da la baselgia avevan in dretg da cundecisiun en dumondas da taglia, da la separaziun da las pussanzas u tar l’elecziun dal regent .
Dal temp da la restauraziun, per exempel en las scrittiras da la romantica tempriva da Friedrich Schlegel, è la chapientscha da la politica puspè s’orientada als cuntrapols da la Revoluziun franzosa, uschia ch’ins ha danovamain resguardà il republicanissem en il senn d’ina orientaziun da la politica al bainstar general sco cumpatibel cun la monarchia.
Quai sa mussa gia dal temp da l’Imperi roman: Entant che la republica era per Cicero ina chaussa dal pievel e dal senat, vegnivan las fatschentas publicas resguardadas durant ils temp dals imperaturs sco incumbensa da l’imperatur sez – sco magistrat che represchentava il pievel – e da ses apparat statal che steva en il servetsch dal bainstar public.
«Tar la res publica sa tracti pia da la chaussa dal pievel. Sco pievel vegn però betg resguardada mintga reuniun d’umans independentamain da la dumonda sco ch’ella sa constitueschia, mabain la reuniun che succeda a basa d’ina concordanza areguard il dretg sco er areguard il niz da quella.»
En il decurs dal temp medieval tardiv èn sa furmadas pliras lias cun la finamira da sa dustar cunter influenzas externas: l’onn 1367 è vegnida fundada la Lia da la Chadé en il center e sidost, l’onn 1395 la Lia sura u Lia Grischa en il nordvest e l’onn 1436 la Lia da las Diesch dretgiras en il nordost dal Grischun odiern.
Surtut las expensas per la defensiun naziunala sa laschan però interpretar en pliras direcziuns: In’auta procentuala po exprimer ch’il stadi ha u sa stenta da cuntanscher in’impurtanta posiziun geostrategica – a medem temp po quella però er esser l’expressiun d’in stadi cun structuras autoritativas envers l’atgna populaziun.
La Neue Zürcher Zeitung intitulescha las duas gasettas sco «stille Riesen» dal sectur da medias svizzer e descriva lur activitad schurnalistica uschia: Offenkundig findet das Konsumentensegment ebenso Gefallen an mehrheitsfähiger Alltags- und Lifestyle-Thematik wie an politisch austarierten Hintergrundberichten.
El emprova senza success da pudair dar lecziuns privatas, s'inscriva tar il sindicat da statists da cinecittà, s'offra sco correctur da sbozs tar ina gasetta, po publitgar intgins artitgels en inqual gasetta catolica e cuntinuescha a scriver ils romans ch'el aveva cumenzà en il Friul: Atti impuri, Amado mio e La meglio gioventù.
Suenter l'amicizia cun Sandro Penna ch'è daventà ses ami inseparabel durant las spassegiadas nocturnas per lung dal Tevere emprenda el d'enconuscher il 1951 in giuven pictur, Sergio Citti, ch'al gida ad emprender il slang ed il dialect da Roma, stgaffind, sco Pasolini scriva pli tard, ses dicziunari vivent.
En questa perioda fa el amicizia cun Giorgio Caproni, Carlo Emilio Gadda ed Attilio Bertolucci, grazia al qual el po suttascriver l'emprim contract cun ina chasa editura per in'Antologia della poesia dialettale del Novecento che cumpara il december da l'onn 1952 cun ina recensiun dad Eugenio Montale.
Quest temp ha Pier Paolo sia emprima relaziun cun in dals scolars pli gronds («In quelle membra splendevano un'ingenuità, una grazia … o l'ombra di una razza scomparsa che durante l'adolescenza riaffiora» [«En quella membra traglischava in'innocenza, ina grazia … la sumbriva dad ina razza svanida che cumpara puspè en l'adolescenza»]).
El sa deditgescha oravant tut er a sia passiun per il kino e scriva il scenari da La giornata balorda da Bolognini, Il carro armato dell'8 settembre per Gianni Puccini, La lunga notte del '43 per Florestano Vancini che sa basa sin il raquint da Bassani ed Il bell'Antonio a basa dal roman da Vitaliano Brancati.
L'avust è vegnì publitgà l'emprim numer dad Il Stroligùt cun ina nova numeraziun per sa distinguer da la revista precedenta Stroligùt di cà da l'aga ed il medem temp ha era cumenzà la seria dals "Diarii" en vers talians, publitgads en in emprim cudeschet che l'autur ha pajà sez.
Il medem onn è Pasolini entrà en l'"Associazione per l'autonomia del Friuli" e suenter il return da ses bab (el era stà praschunier dals englais en l'Africa ed era suenter vegnì repatrià da la Kenya) ha Pasolini discutà sia lavur da diplom da laurea cun il titel Antologia della poesia pascoliana: introduzione e commenti.
Ils 7 da favrer dal 1945 ha ina milissa da partisans, simpatisants dals communists, mazzacrà a Porzus en la regiun Friul-Venezia Giulia la Brigata Osoppo ina gruppa da partisans moderads: en l'Italia è la mazzacra enconuschenta sco Eccidio di Porzus.
En il fratemp participescha el cun il producent Bini ad in film dad episodas ensemen cun Roberto Rossellini, Jean-Luc Godard ed Ugo Gregoretti e cun quell'occasiun pensa el da pudair crear in film mez lung sin basa dad ina reconstrucziun cinematografica da la Passiun da Cristus cun il titel La ricotta che vegn preschentà il 1.
Malgrà l'intervenziun ferventa da la critica (tranter auter dad Emilio Cecchi, Alberto Asor Rosa e Carlo Salinari) e l'exclusiun dal premi Strega e dal premi Viareggio ha il cudesch in grond success tar il public; el vegn festivà a Parma dad ina giuria presidiada da Giuseppe De Robertis e gudogna il premi litterar "Mario Colombi Guidotti".
Midond tranter ses engaschi da cineast e quel da scriptur, scriva el quel temp artitgels sco criticher en la gasetta da l'emna "Il Punto" da Montale) ed assista als novs scripturs giuvens dad "Officina", tranter auter ad Alberto Arbasino, Edoardo Sanguineti ed Alfredo Giuliani che cumparan pli tard sco Gruppo '63.